Blindings en hortjies | rooi rose Blindings en hortjies | rooi rose
Blindings en hortjies
Blindings en hortjies is nie net 'n mooi en ekonomiese manier om lig in jou huis te beheer nie, dit verbeter die waarde van jou huis en soms selfs veiligheid.
Deur: Elandrè Swart. Hooffoto: patrickoberem/istock images
Dit is moeilik om die hoeveelheid lig te beheer wat deurkom as jy net gordyne het, maar met ligfiltreringsblindings kan jy steeds sonlig laat inkom sonder dat dit die vertrek te warm maak, of om privaatheid in te boet. Hierdie soort blindings is perfek vir vertrekke wat baie warm word.
Verdonkerde blindings is perfek vir die slaapkamer en om seker te maak die son maak jou nie te vroeg wakker nie.
Operasionele hortjies laat lig deur as jy die hortjie draai, en jy kan die hoeveelheid lig wat inkom en privaatheid beheer. Met rollerblindings, wat net een soliede blinding is, kan jy sien wat buite aangaan, maar jy kan nie van buite af binne toe sien nie.
Dit is wonderlik wat eenvoudige vensterbehandelings kan doen om jou huis se isolasie te verbeter en energiekoste te verminder. Tot 25% van jou huis se verwarming- of verkoelingkoste kan aan energieverlies deur jou vensters toegeskryf word.
Sellulêre blindings bied die beste isolasie. Die lang, oop kanale vang lug by die vensters en isoleer die vertrek teen die warm somerhitte of koue winterlug.
Draperingblindings of rollerblindings wat geen operasionele hortjies het nie, is die beste vir verdonkering en privaatheid in badkamers.